
Ministru kabineta noteikumi Nr. 225
Rīgā 2024. gada 9. aprīlī (prot. Nr. 15 21. §)
Grozījumi Ministru kabineta 2017. gada 28. februāra noteikumos Nr. 111 "Noteikumi par valsts akciju sabiedrības "Starptautiskā lidosta "Rīga"" lidlaukā sniegto pakalpojumu maksu"
Izdoti saskaņā ar likuma "Par aviāciju"
28. panta trešo daļu
· Izdarīt Ministru kabineta 2017. gada 28. februāra noteikumos Nr. 111 "Noteikumi par valsts akciju sabiedrības "Starptautiskā lidosta "Rīga"" lidlaukā sniegto pakalpojumu maksu" (Latvijas Vēstnesis, 2017, 45. nr.) šādus grozījumus:
· 1. Izteikt noteikumu nosaukumu šādā redakcijā:
· "Noteikumi par valsts akciju sabiedrības "Starptautiskā lidosta "Rīga"" lidlaukā sniegto pakalpojumu maksu".
· 2. Izteikt 2. punktu šādā redakcijā:
· "2. Maksa par gaisa kuģa pacelšanos un nosēšanos, kas ietver skrejceļa un manevrēšanas ceļu, skrejceļa un manevrēšanas ceļu apgaismojuma, lidlauka vadības dienesta pakalpojumu un citas lidlauka infrastruktūras izmantošanu, ja infrastruktūra nepieciešama gaisa kuģa pacelšanās un nosēšanās nodrošināšanai, ir 3,39 euro par katriem 1000 gaisa kuģa maksimāli pieļaujamās pacelšanās masas kilogramiem (noapaļojot uz augšu līdz 10 kg) katrā pacelšanās un nosēšanās reizē, bet ne mazāk par 50 euro. Treniņu lidojuma stundu pielīdzina vienai pacelšanās un nosēšanās reizei, bet par otro un katru nākamo stundu piemēro koeficientu 0,75. Pārvadātājiem, kas izmanto elastīgas gaisa kuģa maksimāli pieļaujamās pacelšanās masas, aprēķinu veic, ņemot vērā lielāko maksimāli pieļaujamo pacelšanās masu, ar kuru gaisa kuģis ir sertificēts tā reģistrācijas valstī, un, ja gaisa kuģim ir vairākas maksimāli pieļaujamās pacelšanās masas, ņem vērā maksimālo masu."
· 3. Papildināt ar 2.1 punktu šādā redakcijā:
· "2.1 Ja pārvadātājs saskaņā ar publicētu lidojumu sarakstu ir uzsācis regulāros lidojumus uz lidostu "Rīga" un pirmo sešu mēnešu laikā no lidojuma uzsākšanas ir pārvadājis vismaz 3500 no lidostas "Rīga" izlidojošos pasažierus lidojumu jaunā virzienā (par lidojumu jaunā virzienā neuzskata pārvadātāja atsāktus regulāros lidojumus pēc pārtraukuma maršrutā, kurā tas iepriekš lidojis, ja pārtraukums ir bijis mazāks par 24 mēnešiem) uz lidlauku, uz kuru lidojumu pieteikuma brīdī regulāri lidojumi netiek veikti un kas tālāks par 6000 km (mērot īsāko attālumu), maksa par gaisa kuģa pacelšanos un nosēšanos trīs gadus no lidojumu uzsākšanas ir šāda:
· 2.11. pirmajā gadā maksu nepiemēro;
· 2.12. otrajā gadā – 1,02 euro;
· 2.13. trešajā gadā – 1,70 euro."
· 4. Izteikt 3.1. apakšpunktu šādā redakcijā:
· "3.1. pirmā stunda ir bez maksas, bet šo noteikumu 2.1 punktā minētajā gadījumā pirmās trīs stundas ir bez maksas;".
· 5. Izteikt 3.2. apakšpunktu šādā redakcijā:
· "3.2. par otro un katru nākamo stundu, bet šo noteikumu 2.1 punktā minētajā gadījumā par ceturto un katru nākamo stundu – 0,14 euro par katriem 1000 gaisa kuģa maksimāli pieļaujamās pacelšanās masas kilogramiem, bet ne mazāk kā 50 euro."
· 6. Izteikt 4. punktu šādā redakcijā:
· "4. Maksa par pasažieru un publisko uzgaidāmo telpu un gaiteņu, kā arī citas pasažieru apkalpošanai nepieciešamās pasažieru termināļu infrastruktūras (izņemot centralizēto infrastruktūru) izmantošanu ir 3,39 euro par katru izlidojošo pasažieri, kas nav tranzīta vai transfēra pasažieris. Pārvadātājiem, kuri izpilda šo noteikumu 5. un 5.1 punktā minētos kritērijus, šajā punktā minētā maksa tiek piemērota 5. un 5.1 punktā noteiktajā apmērā."
· 7. Izteikt 5. punktu šādā redakcijā:
· "5. Ja pārvadātājs saskaņā ar publicētu lidojumu sarakstu ir uzsācis regulāros lidojumus par samaksu (turpmāk – regulārie lidojumi) un pirmo sešu mēnešu laikā no lidojuma uzsākšanas ir pārvadājis vismaz 3500 izlidojošos pasažierus no lidostas "Rīga" lidojumu jaunā virzienā (par lidojumu jaunā virzienā neuzskata pārvadātāja atsāktus regulāros lidojumus pēc pārtraukuma maršrutā, kurā tas iepriekš lidojis, ja pārtraukums ir bijis mazāks par 24 mēnešiem) uz lidlauku, uz kuru lidojumu pieteikuma brīdī regulāri lidojumi netiek veikti un kas tālāks par 3000 km (mērot īsāko attālumu), maksa par katru jaunajā lidojumu virzienā izlidojušo pasažieri trīs gadus no lidojumu uzsākšanas ir šāda:
· 5.1. pirmajā gadā maksu nepiemēro;
· 5.2. otrajā gadā – 1,02 euro;
· 5.3. trešajā gadā – 1,70 euro."
· 8. Papildināt ar 5.1 punktu šādā redakcijā:
· "5.1 Ja pārvadātājs, kas saskaņā ar publicētu lidojumu sarakstu veic regulāros lidojumus no lidostas "Rīga" un šajā punktā minētajos periodos pārvadāto izlidojošo pasažieru skaits pārsniedz šajā punktā norādīto līmeni, pasažieru skaita pieaugumam piemēro šādu maksu par pasažieru un publisko uzgaidāmo telpu un gaiteņu, kā arī citas pasažieru apkalpošanai nepieciešamās pasažieru termināļu infrastruktūras (izņemot centralizēto infrastruktūru) izmantošanu:
· 5.11. 2024. gadā – maksu nepiemēro pasažieriem, kas pārsniedz pārvadātāja 2019. gadā apkalpoto izlidojošo pasažieru skaitu (ja pārvadātājs 2019. gadā nav izpildījis regulāros lidojumus no lidostas "Rīga", maksu piemēro par katru 2024. gadā pārvadāto pasažieri);
· 5.12. 2025. gada 1. ceturksnī – maksu nepiemēro pasažieriem, kas pārsniedz pārvadātāja 2019. gada 1. ceturksnī apkalpoto izlidojošo pasažieru skaitu (ja pārvadātājs 2019. gada 1. ceturksnī nav izpildījis regulāros lidojumus no lidostas "Rīga", maksu piemēro par katru 2025. gada 1. ceturksnī pārvadāto pasažieri);
· 5.13. 2025. gada 2.–4. ceturksnī – 1,70 euro par katru pasažieri pieauguma daļai pret 2024. gada 2.–4. ceturksnī pārvadāto izlidojošo pasažieru skaitu, kas nepārsniedz 22 500 pasažieru, bet pasažieru skaita pieauguma daļai, kas pārsniedz 22 500 pasažieru, maksu nepiemēro;
· 5.14. 2026. gadā – 1,70 euro par katru pasažieri pieauguma daļai pret 2025. gadā izlidojušo pasažieru skaitu, kas nepārsniedz 30 000 pasažieru, bet pasažieru skaita pieauguma daļai, kas pārsniedz 30 000 pasažieru, maksu nepiemēro."
· 9. Papildināt ar 5.2 punktu šādā redakcijā:
· "5.2 Ja pārvadātājs vienlaikus atbilst šo noteikumu 5. un 5.1 punktā minētajiem nosacījumiem, tad par izlidojošo pasažieru skaitu, kas atbilst šo noteikumu 5. punktā minētajiem nosacījumiem, tiek piemērota 5. punktā norādītā maksa un attiecīgais pasažieru skaits netiek ieskaitīts pārvadātāja pasažieru skaita pieaugumā, kam tiek piemērota šo noteikumu 5.1 punktā norādītā maksa."
· 10. Papildināt ar 5.3 punktu šādā redakcijā:
· "5.3 Šo noteikumu 5.12., 5.13. un 5.14. apakšpunktā norādītā maksa piemērojama tādos gadījumos, ja pārvadātāja izlidojušo pasažieru skaits pārsniedz iepriekšējā gada attiecīgajā pārskata periodā apkalpoto izlidojušo pasažieru skaitu un pārvadātājs nodrošinājis pasažieru skaita pieaugumu katru gadu."
· 11. Izteikt 6. punktu šādā redakcijā:
· "6. Maksa par pasažieru termināļa infrastruktūras izmantošanu tranzīta un transfēra pasažieriem (pasažieriem, kuri izlido no lidostas "Rīga" kontrolējamās teritorijas tajā pašā gaisa kuģī, ar kuru ielidojuši, vai citā gaisa kuģī) ir 0,71 euro par katru izlidojošo tranzīta un transfēra pasažieri."
· 12. Izteikt 7. punktu šādā redakcijā:
· "7. No šo noteikumu 2., 2.1, 3., 4., 5., 5.1 un 6. punktā minētās maksas ir atbrīvoti:
· 7.1. speciālie lidojumi, kuru vienīgais mērķis ir oficiālā norīkojumā pārvadāt valdošo monarhu un viņa tiešos ģimenes locekļus, valsts vadītājus, valdību vadītājus un valdību ministrus;
· 7.2. lidojumi, kas paredzēti meklēšanas un glābšanas darbiem pēc kompetenta aviācijas meklēšanas un glābšanas dienesta rīkojuma;
· 7.3. lidojumi ar valsts gaisa kuģi 1944. gada 7. decembra Konvencijas par starptautisko civilo aviāciju 3. panta izpratnē."
· 13. Izteikt 8. punktu šādā redakcijā:
· "8. No šo noteikumu 4., 5., 5.1 un 6. punktā minētās maksas ir atbrīvoti pasažieri, kuri jaunāki par diviem gadiem."
· 14. Izteikt 11. punktu šādā redakcijā:
· "11. Pirmos sešus mēnešus pēc regulāru lidojumu uzsākšanas jaunā virzienā pārvadātājs par pakalpojumiem maksā pilnu šo noteikumu 2., 3. un 4. punktā minēto summu."
· 15. Papildināt ar 11.1 punktu šādā redakcijā:
· "11.1 Ja ir izpildīti šo noteikumu 2.1, 5. un 12. punktā minētie nosacījumi, pēc šo noteikumu 11. punktā minētā sešu mēnešu perioda beigām lidosta "Rīga" pārrēķina maksu un iesniedz pārvadātājam kredītrēķinu par jaunajā regulārajā lidojumu maršrutā pārvadātajiem izlidojušajiem pasažieriem un veiktajiem lidojumiem."
· 16. Papildināt ar 11.2 punktu šādā redakcijā:
· "11.2 Ja ir izpildīti šo noteikumu 2.1, 5. un 12. punktā minētie nosacījumi, pēc sešu mēnešu perioda beigām pārvadātājs norēķinus veic šo noteikumu 2.1 un 5. punktā minētajā apmērā."
· 17. Papildināt ar 11.3 punktu šādā redakcijā:
· "11.3 Pēc kalendāra gada noslēguma lidosta "Rīga" aprēķina pārvadātāja iepriekšējā gadā pārvadāto izlidojošo pasažieru skaita pieaugumu, kuram piemērojama šo noteikumu 5.1 punktā norādītā maksa atbilstoši šo noteikumu 5.1 un 5.2 punktā minētajiem kritērijiem, un iesniedz pārvadātājam kredītrēķinu."
· 18. Izteikt 17. punktu šādā redakcijā:
· "17. Ja pārvadātājs līdz 2024. gada 12. aprīlim saskaņā ar publicētu lidojumu sarakstu ir uzsācis regulārus lidojumus uz lidostu "Rīga" un no tās lidojumu jaunā virzienā (par lidojumu jaunā virzienā neuzskata pārvadātāja atsāktus regulāros lidojumus pēc pārtraukuma maršrutā, kurā tas iepriekš lidojis, ja pārtraukums ir bijis mazāks par 12 mēnešiem) vismaz divas reizes nedēļā ne mazāk kā sešus mēnešus pēc kārtas, maksa par katru jaunajā lidojumu virzienā izlidojušo pasažieri trīs gadus no lidojumu uzsākšanas lidojumiem tālāk par 4200 km (mērot īsāko attālumu) uz lidlauku, uz kuru lidojumu pieteikuma brīdī regulāri lidojumi netiek veikti, ir šāda:
· 17.1. pirmajā gadā maksu nepiemēro;
· 17.2. otrajā gadā – 0,75 euro;
· 17.3. trešajā gadā – 1,00 euro."
· 19. Izteikt 18.3. apakšpunktu šādā redakcijā:
· "18.3. atlikušajā lidojumu periodā, ja ir izpildīti šo noteikumu 17. punktā minētie nosacījumi, pārvadātājs norēķinus veic attiecīgi šo noteikumu 17. punktā minētajā apmērā."

